བདེ་མཆོག་སྨན་བརྒྱུད་ཀྱི་ལམགློ་ནས་གཅོད་པ་བར་དོ་ངོ་སྐྲོད་ཀྱི་གདམས་ངག་ཟབ་མོ་བཞུགས་སོ།།།

ན་མོ་གུ་རུ་དེ་ཝ་ཌཱ་ཀི་ནཱི།ལམ་བློ་ནས་གཅོད་པ་པར་དོང་སྤྲོད་ཀྱི་གདམས་པ་ལ་གསུམ་སྟེ།ལུས་ལྡན་གཞིའི་བར་དོ་དང་།ངེས་ཤེས་རྟགས་ཀྱི་བར་དོ་དང་།།ངོ་སྤྲོད་འབྲས་བུའི་བར་དོའོ།།
དང་པོ་ལ་གསུམ་སྟེ།སྣང་བ་སྐྱེ་ཤིའི་བར་དོར་རྣམ་སྨིན་ཤ་ཁྲག་གི་ལུས་དང་ལྡན།སྐྱེས་ནས་མ་ཤིའི་བར་དུ་ཚེ་རིང་ན་བསྐལ་པ།།ཟུང་ན་སྐྱེས་མ་ཐག་ཤི་ཡང་སྐྱེ་ཤིའི་བར་དོ་ཞེས་བྱའོ།།དེའི་དུས་སུ་ལམ་བསྐྱེད
རྫོགས་ཟུང་འཇུག་སྦྱང་།གཉིས་པ་བག་ཆགས་རྨི་ལམ་གྱི་བར་དོར་རྨི་ལམ་བག་ཆགས་ཀྱི་ལུས་དང་ལྡན།གཉིད་དུ་སོང་ནས་མ་སད་ཀྱི་བར་ལ་ཡུན་རིང་ན་བསྐལ་པ།ཐུང་ན་དེ་མ་ཐག་སད་ཀྱང་རྨི་ལམ་གྱི་བར་དེ
ཞེས་བྱའོ།།དེའི་དུས་རྨི་ལམ་དང་འོད་གསལ་ལ་སྦྱང་།གསུམ་པ་མུན་སྣང་སྲིད་པའི་བར་དོར་ཡིད་ཀྱི་ལུས་དང་ལྡན།རང་ཤི་ནས་སྐྱེ་བ་མ་བླངས་ཀྱི་བར་དུ་ཡུན་རིང་ན་བསྐལ་པ།ཐུང་ན་དེ་མ་ཐག་ལུས་བླངས་ཀྱང་
སྲིད་པའི་བར་དོ་ཞེས་བྱ།སྒྱུ་ལུས་དང་འོད་གསལ་ཟུང་འཇུག་ཏུ་བསྲེབ་སྦྱང་།།གཉིས་པ་ངེས་ཤེས་རྟགས་ཀྱི་བར་དོ་ལ་གསུམ་ལས།དང་པོ་ནི།དབང་པོ་ཐ་མ་དམ་ཚིག་གིས་རྒྱུད་སྦྱངས་ནས་པར་དེའི

གདམས་པ་བསྒོམས་པས་བར་དོར་སངས་རྒྱས་པའི་རྟགས་ཚེ་འདིར་རྨི་ལམ་སྤེལ་སྐྲད་ནུས།ཕྱི་རྟག་སྣང་བ་རྨི་ལམ་སྒྱུ་མར་འཆར་རོ།།གཉིས་པ་དབང་པོ་འབྲིང་པོས་བསྒོམས་པས་རྒྱུད
སྦྱངས་པས་འཆི་ཁར་སངས་རྒྱས་པའི་རྟགས་རྨི་ལམ་དུ་བསྐྱེད་རྫོགས་འབྱོངས།གཉིད་འོད་གསལ་ཟིན།ནང་རྟགས་རྩ་རླུང་ཐིག་ལེ་ལ་དབང་ཐོབ།གསུམ་པ་དབང་པོ་རབ་ཀྱིས་དོན་ཁོང་དུ་ཆུད་པས
གྲོལ་བ་ཚེ་འདིར་སངས་རྒྱས་པའི་རྟགས་འཁོར་འདས་དབྱེར་མེད་དུ་རྟོགས།བདེན་གཉིས་ཟུང་དུ་ཆུད།གསང་རྟགས་ཉོན་མོངས་པ་ཡེ་ཤེས་སུ་འཆར་བའོ།།དེ་ཡང་ཆོས་སྐུ་རང་བཞིན་གྱིས་འོད་གསལ་བ
སྤྲོས་པ་ཐམས་ཅད་ཞི་བས་མ་རིག་པའི་སྒྲིབ་གཡོགས་ཟད་བྱེད་དུ་འཆར།ཐུགས་རྗེ་གོམས་པས་ཡོངས་སྐུ་མཚན་དཔེས་སྤྲས་པས་ས་ལ་གནས་པའི་བྱང་ཆུབ་སེམས་དཔའ་ལ་ཆོས་སྟོན་པ་འཆར།སྨོན་ལམ་དག
ས་སྦྲུལ་སྐུ་དང་།མ་དག་པས་རི་ཞྭ་དྲུག་གི་སྣང་བ་འཆར་བའོ།།གསུམ་པ་ངོ་སྤྲོད་འབྲས་བུའི་བར་དོ་ལ་གསུམ་སྟེ།དབང་པོ་གསུམ་གྱི་བར་དོ་དང་།དུས་གསུམ་རིགས་གསུམ་གྱི་བར་དོ་དང་།བསྲེ་བ་ལམ།

གྱི་བར་དེའོ།།དབང་པོ་རབ་སྐྱེ་ཤིའི་བར་རོ།འབྲིང་སྐྱེལ་བ་སུའི་བར་དོ།།ཐ་མ་མཚམ་སྦྱོར་གྱི་བར་དེའོ།།དང་པོ་ལ་གསུམ་སྟེ།དྲི་ཤི་ཤེས་པས་ཁྱིའི་བར་རོ།།མིལ་མ་དྲན་པ་སྔ་བྱི་བར་དོ།སྲིད་པ་འཆིལ་མའི་བར་དེའོ།།དང་པོ་ལ་གཉིས་ཏེ།ངོ་གློད་བྱེད་པ་དཔེའི་བར་དོ་དང་།རྡོ་སྤྲོད་བྱ་བ
དོན་གྱི་བར་དེའོ།།དང་པོ་སྤྲོད་བྱེད་པ་དཔེའི་བར་དེ་ངོས་བཟུང་བ་ནི།དཔེ་ནམ་མཁས་མཚོན་ནས།དོན་ཆོས་ཉིད་ཀྱི་བར་དོ་སྟོན་པ་ལས།ནམ་མཁའ་ལ་ལྔ་སྟེ།སྣང་བ་ནམ་མཁའ་སྤྲིན་དེངས་པའི་སྔོན་པོ་དང་སྤྲིན་གྱིས་བསྒྱུར་བའི་ནམ་མཁའ
ཁ་དོག་སྣ་ཚོགས་སྣང་ཡང་ཆོས་ཉིད་ཀྱི་ནམ་མཁའ་མ་ཡིན།དབྱིབས་ནམ་མཁའ་བྲག་ཕུག་དང་སྐར་ཁུང་ལ་སོགས་པར་དེ་ལྟ་བུ་ཞིག་བྱུང་བ་དང་།མིང་ནམ་མཁའ་ཁོ་མོ་ལ་བཏགས་པ་དང་།།རྒྱན་ནམ་མཁའ་བ་ནེ་བོན་གྱི་སྐུད་པས་
བྲེས་པ་དེ་རྣམས་ཆོས་ཉིད་ཀྱི་ནམ་མཁའ་མ་ཡིན།འོ་ན་གང་གིས་མཚོན་ན་དགུན་ཟླ་འབྲིང་པོའི་ཏའི་ཞྭ་དྲོའི་ཉི་མ་རི་རྩེ་ལ་ཤར་ནས་དྲོས་པའི་བར་དུ།བར་སྣང་གི་ཁམས་འདིར་གསལ་ལ་དྭངས་སང་དེ་བཅིག་འོང་།དུས་དེ་རེ་རིབ་དྲུག
ཐས་ཅད་ལ་ཆོས་ཉིད་རང་བཞིན་གྱིས་གནས་པ་དུས་གསུམ་ཀྱི་རྟེན་འབྲེལ་གྱིས།དབང་པོ་རབ་ལ་ཆུ་ཚད་གསུམ།འབྲིང་ལ་གཉིས།ཐ་མ་གཅིག་གི་བར་ལ་འཆར།གདམས་པ་འདི་མེད་པས་ངོས་མི་ཟིན།གཞན་ཡང་དབྱར་གྱི་ཆར
གྱིས་རྡུལ་མནན།སྤྲིན་དང་ན་བུན་དྭངས་དགུན་གྱི་འཚུབ་མ་མ་ལངས་པའི་དུས་སུ་རང་བཞིན་གྱིས་དག་པའི་ནམ་མཁའ་འབྱུང་སྟེ།དེའི་དུས་སུ་སྣང་བ་མ་ཡིན་མི་སྣང་བ་མ་ཡིན་པ་རྟེན་གང་ལའང་མ་བཅས་པ།མདོག་དབྱིབས་དང་ཚད
མ་གྲུབ་པ་དཔེས་མཚོན་པ་ཆོས་ཉིད་ཀྱི་བར་དོའོ།།དབེན་མ་མཁས་དོན་ཆོས་ཉིད་ཉམས་སུ་ལེན་པ་ཞལ་ཤེས་སོ།།གཉིས་པ་ངོ་སྤྱོད་དོན་གྱི་བར་དོ་ནི།མདོ་རྒྱུད་ཀུན་ནས་སེམས་ཅན་ཐམས་ཅད་སངས་རྒྱས་ཀྱི་སྙིང་པོ་ཅན་དུ་གསུངས

ཀྱང་།རང་བཞིན་གྱིས་གབ་པས་ངོ་བོ་འདི་ཡིན་མ་བྱུང་།གྲུབ་ཐོབ་རྣམས་ཀྱིས་ཀྱང་།སེམས་ནི་ནམ་མཁའ་ལྟ་བུར་གཟུང་བྱ་སྟེ་ཞེས་དང་།ཆོས་ཐམས་ཅད་ནམ་མཁའི་དབྱིངས་ལྟ་བུ་ཞེས་པ་ལས།སངས
རྒྱས་འདི་ཡིན་བྱ་བའི་ངེས་པ་ཅན་མ་བྱུང་།དེས་ན་སངས་རྒྱས་ཀྱི་དགོངས་པ་ཆོས་ཉིད་ཀྱི་བར་དོ་ཙིར་གྱིས་ཟིན་པ་འདི་མིན་པ་མེད།ཆོས་ཉིད་པར་དོ་འདི་སངས་རྒྱས་འདི་ན་ཡོད་ཅེས་མཇུག་གུ་འཇུག་པ་ལྟ་བུའོ།།དེ་ལྟ་བུ་དེ་གང་ན་ཡོད་ན་ཤེས།
པས་ཕྱི་གཉིས་ཀྱི་བར་ན་ཡོད་དེ།ཤེས་པ་སྔ་མ་འགགས་ཏེ་འདས་པའི་རྗེས་མ་བཅད།ཤེས་པ་ཕྱི་མ་མ་སྐྱེས་པས་མ་འོངས་པའི་མདུན་མི་བསུ།ཤེས་པ་སྔ་ཕྱི་གཉིས་ཀྱི་བར་ན་ད་ལྟར་གྱི་ཤེས་པ་གང་ལའང་མ་བརྟེན་པར།བློས་བསམ་དུ་
མེད་པ།ཚིག་གིས་བརྗོད་དུ་མེད་པ།དཔེས་མཚོན་དུ་མེད་པ་ཆོས་སྐུ་སྐྱེ་མེད་དུ་ངོས་ལྷན་སྤྲད།དེ་ཀའི་ངང་དུ་བཞག།འཇོག་པ་དང་མི་འཇོག་པའི་བློ་དང་བྲལ་བ་དེ་ལས་མ་ཡེངས་པ་ཙམ་དུ་བྱ།རྣམ་རྟོག་སྔ་ཕྱི་དང་བྲལ་བའི་བར
ན་ཤེས་པ་ངོ་བོ་དེ་ལ་རྣམ་རྟོག་རྐུན་བུ་སྒོམ་པའི་བདུད་མ་ལངས་པར་ཐུན་ཐུང་ལ་གྲངས་མང་དུ་བསྒོམ་པར་བྱའོ།།དེ་སྔ་མ་དང་ཕྱི་མ་ལ་མ་རེག་པས་ན་བར་དོ།རྟེན་དང་བྲལ་བས་ན་བར་དོ།གང་ལའང་མ་གཏད་པས་ན་བར་དོ།རྣམ་རྟོག
གི་བློ་དང་བྲལ་བས་ན་བར་དོ་ཞེས་བྱའོ།།དེ་ལྟར་ཤེས་པའི་བར་དོ་དེ་ལ།དམིགས་པ་ཡེངས་མེད།བློ་འཛིན་མེད།ཤེས་པ་བྱ་བྲལ་དུ་གཞག་པར་བྱའོ།།དེ་ལྟར་བཞག་པ་དང་མི་བཞག་པའི་བློ་ཙམ་དང་བྲལ་བའི་ཆོས་ཉིད་ཀྱི་བར་དོ་དེ།
བཻམཱ་པོ་མ་ཡིན་ཏེ་རང་རིག།དངོས་པོ་མ་ཡིན་ཏེ་མདོག་དབྱིབས་མ་གྲུབ།དངོས་མེད་མ་ཡིན་ཏེ་ཅིར་ཡང་སྣང་།རྟག་པ་མ་ཡིན་ཏེ་ངོ་བོས་སྟོང་།ཆད་པ་མ་ཡིན་ཏེ་རང་གསལ།བདག་ཏུ་མ་གྲུབ་སྟེ་བརྟགས་ན་མེད།བདག་མེད་མ་ཡིན

ཏེ་སྤོས་བྲལ་གྱི་བདག་ཉིད་ཅན།།མཐའ་མ་གྲུབ་སྟེ་འཛིན་པ་དང་བྲལ།དབུས་མ་གྲུབ་སྟེ་ལྟོས་པས་དབེན།མཚོན་དུ་མེད་པས་དཔེ་མེད།དཔེ་མེད་པ་མ་ཡིན་ཏེ་ནམ་མཁའ་ལྟ་བུ།ཚིག་ཏུ་བརྗོད་དུ་མེད་དེ་ཐ
སྙད་དང་བྲལ།ཚིག་དང་བྲལ་བ་མ་ཡིན་ཏེ་བརྗེད་པ་ཐམས་ཅད་ཀྱི་རྒྱུ།ནམ་མཁའ་རིག་མེད་སྟོང་པ།སེམས་ཉིད་རིག་བཅས་ཀྱི་སྟོང་པ།ངོ་བོ་སྟོང་པ་མཚན་ཉིད་སྣ་ཚོགས་སུ་གནས་པ།དེ་ལ་རྒྱུན་ཆད་མེད་པར་གཞག་གོ།།དེ་ལ་གཞག།
བཐས་དྲུག་སྟེ།།རྟེན་མེད་པར་བར་ལྗང་ལྟ་བུར་གཞག།རྒྱུན་ཆད་མེད་པར་ཆུ་བོ་ལྟ་བུར་གཞག།དམིགས་བྱའི་ཡུལ་མེད་པ་ནམ་མཁའི་མེ་ཏོག་ལྟ་བུར་གཞག།གསལ་བ་ཉི་མའི་སྙིང་པོ་ལྟ་བུར་གཞག།ཉེས་པས་མགོས་པ་པདྨ་ལྟ་བུར་བཞག།
རྟོག་པ་ཆོས་ཉིད་དུ་ཡལ་བ་ན་བུན་ལྟ་བུར་གཞག་གོ།།དེ་ལྟ་བུ་དེ་ལ་རྟོག་པ་སྣ་ཚོགས་སུ་འཕྲོའང་རིག་པའི་རྩལ་སྣང་དུ་ཤེས་པར་བྱ་སྟེ།འོད་གསལ་གྱི་ཀློང་ངོ་།།སེམས་ཀྱི་རང་བཞིན་ལ་མཚན་མའི་མུན་པ་མེད་པས་འོད་གསལ།རིག་སྟོང
གཉིས་སུ་མེད་པས་ཟུང་འཇུག།།བྱ་ལམ་ལྟར་སྔ་ཕྱིའི་བློ་དང་བྲལ་བས་པར་དོ།།ཆོས་ཐམས་ཅད་ཀྱི་རྩ་བ་ཡིན་པས་རང་རིག།ལུས་མེད་པར་མངོན་དུ་གྱུར་པས་ཆོས་སྐུ།དགོས་འདོད་ཐམས་ཅད་མངོན་དུ་འབྱུང་བས་ནོར་བུ་རིན་པོ་ཆེའོ།།
དེ་ལྟར་ཤེས་པའི་བར་དོ་དེ་ལ་རིག་པའི་རྦད་ཁམས་བསྐྱེད་ལ་ཉམས་སུ་མྱོང་བའི་ཕྲ་དང་མ་བྲལ་བར་བྱ།ཉམས་མྱོང་གི་ཕྲ་དང་བྲལ་ན་རྟོགས་པ་མཐོ་བ་ལྟར་སྣང་ཡང་སེམས་ལ་རང་དབང་མི་ཐོབ་པས་ཆོས་ཉིད་བར་དོ་ངོ་ཤེས་པ་དང་མི་འབྲལ་བར་བྱའོ།།།
གཉིས་པ་རྨི་ལམ་དྲན་པ་སྔ་ཕྱིའི་བར་དོ་ལ་གསུམ་སྟེ།འདས་པའི་དྲན་པ་མར་མེ་མཛད་ལྟ་བུའི་འགག་ཚུལ་དང་།མ་འོངས་པའི་དྲན་པ་བྱམས་པ་ལྟ་བུའི་འཆར་ཚུལ་དང་།ད་ལྟར་གྱི་དྲན་པ་ཤཱཀྱ་ཐུབ་པ་ལྟ་བུའི་འཆར་ཚུལ་ལས།

དྲན་པ་སྔ་ཕྱིའི་བློ་དང་བྲལ་ལ།གཉིས་མེད་ཀྱི་ཡེ་ཤེས་ངོས་བཟུང་སྟེ་ཉལ་བ་ལ་མཚན་མོ་རྨི་ལམ་གྱི་བར་དོ་དང་།ཉིན་པར་གྱི་བར་དོ་རོ་གཅིག་པར་འགྱུར་ཏེ་འོད་གསལ་བའི་ཏིང་ངེ་འཛིན་གྱིས་མ་རིག་པ་ཐམས་ཅད་བཅོམ་པས།
གགཉིད་ཀྱི་རྟོག་པ་འགགས།དེས་ཆོས་སྐུ་འགྱུར་བ་མེད་པར་ཐོབ་སྟེ་ལུས་འདི་ཉིད་ལ་མཆོག་ཐོབ།བྱ་བ་བྱས།་ཁུར་བོར་བ་ཞེས་བྱའོ།།དེས་འཆི་ཁ་དང་སྲིད་པའི་བར་དོ་མི་མཐོང་བས་འོད་གསལ་རྣལ་མའི་དོན་ལ་ལྷུན་གྱིས་གྲུབ་པ་བདེ
བ་ཆེན་པོའི་ཏིང་ངེ་འཛིན་ཏོ།།གསུམ་པ་སྲིད་པ་འཆི་ཁ་མའི་བར་དོ་ལ་གསུམ་སྟེ་རབ་འོད་གསལ་གྱི་བར་དོ།འབྲིང་སྐྱེ་ལ་བ་སུའི་བར་དོ།ཐ་མ་མཚམས་སྦྱོར་གྱི་བར་དོའོ།།དང་པོ་ལ་གཉིས་ཏེ།ལམ་སྣང་བའི་འགག་ཚུལ་དང་།
འོད་གསལ་ཉམ་ཀྱི་འཆར་ཚུལ་ལོ།།དང་པོ་ལ་གཉིས་ཏེ།རགས་པ་ཐིམ་པ་དང་།ཕྲ་བ་ཐིམ་པའོ།།དང་པོ་ནི།།ས་ཆུ་ལ་བི་མ་པས་ལུས་ཀྱིས་ཟུང་མི་ཐུབ།སུག་བཞི་ས་ལ་ལྟུང་།སོ་དྲེགླ་ཆགས།ཁ་ཆུ་སྣ་ཆུ་ལ་སོགས་པ་འབྱུང་བའོ།།
ཆུ་མེ་ལ་ཐིམ་པས་ཁ་སྟྲ་སྐམ།ཡན་ལག་སྡུད་མི་ཤེས།སྔར་བས་དྲོད་སྐྱེས་ཏེ་ཚ་བ་དང་རྡུལ་འབྱུང་བའོ།།མེ་རླུང་ལ་ཐིམ་པས་ཤའི་མདངས་ཤོར།སྣའི་བྱ་གཤོག་འཆགས།ལུས་ཀྱི་དྲོད་བསྡུས་ཏེ་མཐོ་རིས་སུ་འགྲོ་ན་ཡར་ལ་དང་།ངན་
སོསོ་དུ་འགྲོན་མར་ལ་སྡུད།མི་ངོ་མི་ཤེས་པ་འབྱུང་བའོ།།རླུང་རྣམ་པར་ཤེས་པ་ལ་ཐིམ་པས་སྒྲ་ངར་དར་པོ་འབྱིན།དབུགས་བརྩེགས།མིག་སྟེང་དུ་འབྲོས།ལག་པ་གཡབ་བོ།།དེའི་དུས་སུ་སེམས་ཉིད་ནང་ནས་གསལ་བ་འབྱུང་།མིག་རྐྱེན་
ལ་བཟློག་ནས་སྐྱིགས་བུ་འབྱིན་པར་བྱེད་དོ།།དེ་ལྟར་འབྱུང་བ་ཞི་ཐིམ་པ་དང་དུས་མཚུངས་པར་ཡུལ་གཟུགས་སྒྲ་ལ་སོགས་པའང་སྡུད་པར་བྱེད་དོ།།ཕྲ་བ་ཐིམ་པ་ནི།རྣམ་པར་ཤེས་པ་སྣང་བ་ལ་ཐིམ་པས་ནང་རྟགས་སུ་དུ་བ་ལྟ་བུ་ལ་ཕྱི་རྟགས་སུ་ཟླ་བ

ཤར་བ་ལྟ་བུ་འབྱུང་།།འདོད་ཆགས་ལས་གྱུར་པའི་རྟོག་པ་བཞི་བཅུ་འགགས།ཡིད་འོང་ལྷའི་བུ་མོ་རྩར་བྱུང་ཡང་འདོད་ཆགས་མི་སྐྱེ།སེམས་རེས་གསལ་རེས་མི་གསལ་བའི་དུས་སོ།།སྣང་བ་མཆེད་པ་ལ་ཐིམ་པས་ནང་རྟགས་མེ་ཁྱེར་ལྟ་བུ་ལ།ཕྱི་
རྟགས་ཉི་མ་ཤར་བ་ལྟ་བུ་འབྱུང་།ཞེ་སྡང་ལས་གྱུར་པའི་རྟོག་པ་སུམ་ཅུ་རྩ་གསུམ་འགག།དགྲ་མི་ཤ་བོ་རྩར་བྱུང་ཡང་ཞེ་སྡང་མི་སྐྱེ།ཤེས་པ་སྔར་བས་གསལ་བ་འབྱུང་ངོ་།།མཆོད་པ་ཐོབ་པ་ལ་ཐིམ་པས་ནང་རྟགས་མར་མེ་ལྟ་བུ་ལ།།བྱི་རྟག
མུན་པ་ལྟ་བུ་འབྱུང་།གཏི་མུག་ལས་གྱུར་པའི་རྟོག་པ་བདུན་འགགས།མུན་པའི་ཁྲོད་དུ་བཞག་ཀྱང་གཏི་མུག་མི་སྐྱེ།ཤེས་པ་སྔར་པས་ཤིན་ཏུ་གསལ་བ་འབྱུང་བའི་དུས་ཡིན་ནོ།།སྔར་མ་བསྒོམས་ན་སྟོང་ཉིད་ལ་འཇིགས་པ་དང་སྐྲག་པ་
འབྱུང་བའི་དུས་ཡིན་ནོ།།ཐོབ་པ་འོད་གསལ་ལ་ཐིམ་པས་ཕྱི་རྟགས་སྐྱ་རེངས་ཤར་བའམ།ནམ་ལངས་པ་ལྟ་བུ་དང་།ནང་རྟགས་སུ་སྤྲིན་མེད་པའི་ནམ་མཁའ་ལྟ་བུའི་ཉམས་འབྱུང་བའོ།།ཉོན་མོངས་པ་བག་ལ་ཉལ་ཕྲ་བ་ཐམས་ཅད་
འགགས།ཤེས་པ་གསལ་སྟོང་མཐའ་དབུས་མེད་པའི་དུས་སོ།།གཉིས་པ་འོད་གསལ་འཆར་ཚུལ་ནི།དུས་དེར་ཆོས་སྐུ་མངོན་དུ་བྱེད་པའི་གནད་ཀ་ཡང་སྤྱི་བོ་ནས་ཕའི་ཐིག་ལེ་ཧཾ་གི་གཟུགས་སུ་གནས་པ་དེ་མར་འོང་།ལྟེ་འོག་སོར།
བཞི་ནས་མའི་ཐིག་ལེ་རྩ་བྱ་རོག་གི་གདོང་ཅན་ན་གཏུམ་མོ་མེའི་ས་བོན་ཨ་ཐུང་ཤད་ལྟ་བུའི་གཟུགས་སུ་གནས་པ་དེ་ཡང་འོང་ནས་སྒྲིབ་གཡོགས་དང་བྲལ་བའི་རྣམ་པར་ཤེས་པ་བདེ་སྟོང་གི་ངོ་བོར་གནས་པ་དེ་དང་གསུམ་སྙིང་གང་ཨ་ཝདྷཱུ་ཧཾའི།
རྒྱ་སྐྱེས་སྤྱོད་པའི་ནང་དུ་ལྷན་ཅིག་ཚོགས་པ་ལས་སྐྱེ་མེད་གཉུག་མའི་དོན་མ་བསྒྲིབས་པར་མཐོང་བ་ལ་ཆོས་སྐུ་རང་བཞིན་གྱིས་སྤྲོས་པ་དང་བྲལ་བ་རྒྱུད་ལ་སྐྱེ་བ་དེ།།སྔར་བསྒོམས་པའི་གནད་ཀྱིས་ཆོས་སུ་དེ་ལ་ཆོས་སྲུར་ངོ་ཤེས་པ་དཔེ་བུ

ཆུང་མ་དང་འཕྲད་པ་ལ་མེ་གཞན་གྱིས་འདི་ཁྱོད་ཀྱི་མ་མ་ཡིན་བྱས་ནས་བསྐོན་དུ་མེད་པ་ལྟ་བུའོ།།དེ་ལྟར་ཤེས་པའི་རྣལ་འབྱོར་པ་དེ་ལ།རིག་པ་རྟེན་དང་བྲལ་བསྐད་ཅིག་མ་དེ་ལ་རྣམ་པར་ཤེས་པ་ཡེ་ཤེས་ཀྱི་རླུང་གིས
བསྐྱོད་དེ།སྤྱི་བོ་ནས་ལམ་བྱུང་སྟེ་ཆོས་ཀྱི་དབྱིངས་ཀྱི་ཕོ་བྲང་ངམ།དག་པ་ལོངས་སྐུའི་ཞིང་ཁམས་སུ་འགྲོ་བར་འགྱུར་རོ།།དེའི་ཕྱིར་དེ་ལྟ་བུ་ལ་འཆི་ཁའི་འོད་གསལ་དང་།རང་བཞིན་གྱི་འོད་གསལ་དང་།འབྲས་བུའི་འོད་གསལ་
དང་།མཐར་ཐུག་ཆོས་སྐུ་ཞེས་བྱའོ།།གཉིས་པ་འབྲིར་སྐྱེལ་བ་སུའི་བར་དོ་ནི།དེ་ལྟ་བུའི་འོད་གསལ་དེ་ལ་གོམས་པར་མ་བྱུང་ན་བླ་མའི་རྣལ་འབྱོར་ལ་སོགས་པར་གོམས་པས་འཆི་ཁར་སྐྱེལ་བསུ་འབྱུང་བས་དེ་ལ་དྲུག་སྟེ།།བྱིན་གྱིས་རློབ་བྱེད
བླ་མའི་སྐྱེ་ལ་བསུ་དང་།དངོས་གྲུབ་སྟེར་བྱེད་ཡི་དམ་གྱི་དང་།བར་ཆོད་སེལ་བ་མཁའ་འགྲོའི་དང་།མཐུན་རྐྱེན་སྒྲུབ་པ་སྤྱན་གྲོགས་ཀྱི་དང་།ཉམས་ངོ་སྐྲོད་པ་སྙན་བརྒྱུད་ཀྱི་དང་།ཡིད་བཞིན་ནོར་བུ་ཆོས་སྐྱོང་མཚན།གཞན་གྱི་སྐྱེལ་པ་སུ་འབྱུང
བབར་འགྱུར་རོ།།དེ་ལ་དང་པོ་བླ་མའི་ནི།དེ་ཡང་བླ་མའི་རྣལ་འབྱོར་ལ་འབད་དེ་བསྒོམས་པས་བྱིན་གྱིས་རློབ་བྱེད་བསམ་གཏན་གྱི་བླ་མས་སྐྱེལ་མ་བྱེད།མ་འོངས་པ་ན་འཆར་བ་དང་རང་བཞིན་གྱིས་བླམས་སུན་མ་བྱས།སྐྱེལ་བསུ་གཉིས་ཀྱི་བར།།
དུ་རིགས་དྲུག་གི་བག་ཆགས་དང་བྲལ་ནས་ཆོས་ཉིད་ཀྱི་བར་དོར་སེམས་ཆོས་སྐུ་སྤྲོས་བྲལ་དུ་ངོ་འཕྲོད་ནས་མངོན་པར་རྫོགས་པར་སངས་རྒྱས་པར་འགྱུར་རོ།།དེ་བཞིན་དུ་ཡི་དམ།མཁའ་འགྲོ།ཆོས་སྐྱོང་།རྡོ་རྗེ་སྤུན།སྙན་བརྒྱུད་ཡིད་
བཞིན་ནོར་བུ་ཀུན་ལ་སྦྱར་རོ།།གསུམ་པ་ཐ་མ་མཚམས་སྦྱོར་གྱི་བར་དོ་ལ་གསུམ་སྟེ།བླ་མའི་རྣལ་འབྱོར་ལ་སོགས་པ་གོམས་པ་ཅུང་ཟད་ཆུང་བས་གནས་པར་མ་ནུས་ན་འོད་གསལ་བའི་ཏིང་ངེ་འཛིན་ལ་འཇིགས་སྐྲག་གི་བློ་འབྱུང་བ་སྟེ།ཆུང

གསུམ་གྱི་རྩ་བ་མ་རིག་པས་གཅིངས་ནས་པར་དོར་འཁྱམས་པར་འགྱུར་བས།།དེ་ལ་གདམས་ངག་གིས་མཚམས་སྦྱར་བར་བྱ་སྟེ།དེ་ཡང་འཆི་ཁའི་སྣང་བ་ཟླ་བ་ཤར་བ་ལྟ་བུ་དེ་ཚུར་འདུས་པས་སྲོག་འཛིན་པའི་རླུང་།མཆེད་པ་ཉི་མ་ཤར་བ་
དེ་འདུས་པས་མེ་དང་མཉམ་པར་གནས་པའི་རླུང་རྒྱུ།ཐོབ་པ་སྐྱ་རེངས་ཤརརྱ་བལྟ་བུ་དེ་ཚུར་འདུས་པས་དྭངས་སྙིགས་འབྱེད་པའི་རླུང་།།འོད་གས་པ་ཚུལ་འདུས་པས་མ་རིག་པར་འགྱུར།དེ་ལྟར་རླུང་གསུམ་གྱི་རྩ་བ་མ་རིག་པས་བཅིངས་ནས་ལས་ཀྱི
རླུང་ལ་ཞོན་ནས་སྒོ་དགུ་གང་ཡང་རུང་བ་ནས་ཐོན་པའི་དུས་སུ།སྔར་མ་བསྒོམས་ན་རླུང་གཙོ་ཆེ་བས་རྣམ་ཤེས་ཅད་དབང་མེད་པར་ཁྱེར་ནས་བར་དོ་ལ་སོགས་པར་འཁྱམས་པར་བྱེད་ལ།སྔར་བསྒོམ་པས་ཉིང་མཚམས་སྦྱར་ཏེ